Tatoeba sentences — language code: epo
Estas la 22-a de marto de 2015. Kiam mi eniras la Lulu-insulan picejon, sidas Adilo la kazaĥo ĉe tablo, tie li trankvile legas rusan fikcian romanon. Mi aĉetas dietan kolaon kaj sidas kun li. Mi provas prononci la rusan titolon. Li aprobas mian prononcon. Mi diras, ke rusaj literoj aspektas larĝaj kaj viraj. Li mencias, ke li legis Norvegan Lignon de Haruki Murakami en rusa traduko el la japana. Mi mencias alian faman verkiston, Yukio Miŝima. Saŝa la ukraino eniras. Ni ĉiuj komencas paroli pri la Seksa Revolucio de la 1960-aj jaroj. Homoj estis pli pozitivaj tiam ol nun, en la daŭranta aidosa epoko. Homoj estas pli negativaj nun. Poste ni komencas paroli pri ĉiaj drogoj. La amatino de Saŝa, 58, kanadanino, fumas mariĥuanon ofte. Mariĥuano estas ĝenerala hodiaŭ. Mi pensas, ke ĝi influas la menson.
Estas la 26-a de februaro de 2015. Imaga Vidigo estas mia termino por la praktiko de la menso en kiu oni imagas vivecan, alimondan scenaron. Oni faras ĝin, kiam estas nenio bona en televido, neniu bona video por spekti, neniu bona revuo por foliumi, neniu bona libro por legi, ktp. "Muska Ebenaĵo" estas mia Imaga Vidigo, en kiu mi vagas vastan ebenaĵon, kovritan de multkolora musko. La ĉielo estas griza. Estas muska odoro.
Estas la 2-a de julio de 2015. Mia amiko Jaroslavo estas el Ukrainio, ekssovetia respubliko, kaj li kreskis en la soveta epoko, kiam la rublo estis mono, sed komunismo estis la celo. Li diris, ke tiuj bonaj malnovaj infanaj jaroj estis la plej bonaj por li, kaj li sentas nostalgie pri ili. Jaroslavo estas maristo dum kelkaj jaroj. Li translokiĝis al Kanado, kaj li studas la anglan nun, la rusa estante lia gepatra lingvo kaj la ukraina la dua. Lia originala hararo estis preskaŭ nigra, sed nun blankiĝas. Li havas bluajn okulojn. Li ankoraŭ aspektas kiel granda adoleskanto. Li estas pico-liveristo nun ĉe mia loka picejo, ĉi tie ĉe Lulu-insulo. Ni ambaŭ diskutas multajn profundajn, intelektajn aferojn ĉe la picejo, dum li atendas por foriri por liveraĵo. Li ŝatas legi dramlibrojn, kiel je Tolstoj. Li ŝatas ankaŭ dramajn filmojn. Male al mi, kies ŝatokupo estas spekulativa fikcio kaj astronomio, Jaroslavo malmulte parolas pri tiaj aferoj. Mia impreso pri sovetianoj estis, ke ili ĉiuj estis kosmolertaj. Sed li ja menciis unufoje, ke ene de 1000 jaroj, la homaro devos vere serioze pri kosmovojaĝado kaj ekstertera koloniigo, ĉar nia propra Tero povos fali en kadukiĝon. Mi pensas, ke li provis parafrazi la fizikiston Stephen Hawking. Jaroslavo ne tro bone konas je Stela Vojaĝo. Mi parolis kun li pri teleportado, kiun sciencistoj tra la mondo esploras. Ili opinias, ke teleportado ne estas malebla.